Circulaţia este restricţionată marți, 6 februarie, în localitatea Afumați din județul Ilfov, după ce un șofer a pierdut controlul mașinii și a lovit parapetul median de pe DN 2.
„Centrul INFOTRAFIC din Inspectoratul General al Poliţiei Române informează că pe DN 2, localitatea Afumați, județul Ilfov, conducătorul unui autoturism a pierdut controlul direcției și a lovit parapetul median, acesta fiind încarcerat.
Circulația rutieră este restricționată pe banda 2 a sensului de mers București-Urziceni, desfășurându-se pe prima. Valorile de trafic sunt în creștere”, a transmis Centrul Infotrafic.
Potrivit sursei menționate, se estimează reluarea circulației în jurul orei 09:00.